**1 Ioan – llythyr am gariad.**

**1 Ioan 4 (4-6)**

*Ond blant annwyl, dych chi'n perthyn i Dduw. Dych chi eisoes wedi ennill y frwydr yn erbyn y proffwydi ffals yma, am fod yr Ysbryd sydd ynoch chi yn gryfach o lawer na'r un sydd yn y byd.**5 I'r byd annuwiol maen nhw'n perthyn, ac maen nhw'n siarad iaith y byd hwnnw, ac mae pobl y byd yn gwrando arnyn nhw.**6 Ond dŷn ni'n perthyn i Dduw, felly'r rhai sy'n nabod Duw sy'n gwrando arnon ni. Dydy'r rhai sydd ddim yn perthyn i Dduw ddim yn gwrando arnon ni. Dyma sut mae gwybod os mai Ysbryd y gwirionedd neu ysbryd twyll sydd gan rywun.*

*..........*

Adnod 4: Buddugoliaeth! Oes, mae yna broffwydi ffals, ond does dim posib twyllo gwir Gristnogion am fod Ysbryd Glân Duw yn byw ynddyn nhw. Mae Ysbryd Duw yn gryfach na phob gelyn. Mae Iesu wedi sicrhau’r fuddugoliaeth wrth farw ar y groes ac atgyfodi.

Adnod 5: Mae’n werth nodi eto mae dau fath o bobl sydd yn y byd yn ôl y Beibl – y rhai sy’n blant i Dduw a’r rhai sydd ddim – yr annuwiol ( y rhai heb Dduw). *Y diafol (‛duw‛ y byd hwn) sydd wedi dallu'r rhai sydd ddim yn credu. (2 Corinthiaid 4:4)* ac oherwydd hyn maen nhw’n llyncu celwydd yr athrawon ffals.

Adnod 6: Yma mae Ioan yn nodi ffordd arall o wahaniaethu rhwng pobl Dduw a’i elynion – rhaid gofyn y cwestiwn, ar bwy maen nhw’n gwrando? Os ydy pobl yn wfftio / anwybyddu gair Duw yna yn sicr dydyn nhw ddim o Dduw.

**Meddwl mwy**

**Ioan 10: 1-5 –** Pam fod y gair ‘llais’ yn bwysig yn y stori?